
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1443 

13 Ιουλίου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Κατάρτιση προγράμματος απόκτησης εργασιακής ε¬ 
μπειρίας ανέργων αποφοίτων τριτοβάθμιας και ε¬ 
παγγελματικής εκπαίδευσης στον κλάδο Υγείας 

(5ΤΑΟΕ2). 1 

Αναπροσαρμογή Αποζημίωσης μελών της Δ. Ε. ΚΑΦ Λι¬ 
μένα Ξηράς ΜΕΣΟΛΟΓΓΙΟΥ. 2 


Κατάργηση Ν.Π.Δ.Δ. με την επωνυμία “ΠΝΕΥΜΑΤΙΚΟ 

ΚΕΝΤΡΟ ΑΧΛΑΔΕΩΝ». 

Κατάργηση τοπικής απαγόρευσης Θήρας στην περιο¬ 
χή Μαυρονέρια κ,λπ. περιοχής Καλλιφωνίου, Δαφ- 
νοσπηλιάς και Καλλιθήρου των Δήμων Ιταμού και 

Καλλιφωνίου. 4 

Κατάργηση του μόνιμου καταφυγίου θηραμάτων στην 
περιοχή Λογγιές - Καταφυγίου Δήμου Ιτάμου Νο¬ 
μού Καρδίτσας. 5 

Τροποποίηση απόφασης σύστασης Νομικού Προσώ¬ 
που με την επωνυμία << 16η Σχολική Επιτροπή Δήμου 

Λάρισας». 6 

Τροποποίηση απόφασης σύστασης Νομικού Προσώ¬ 
που με την επωνυμία «74η Σχολική Επιτροπή Δήμου 
Λάρισας». 7 


ΑΠΟΦΑΣΕΙ Σ 

Αριθ. 33685 (1) 

Κατάρτιση προγράμματος απόκτησης εργασιακής εμπει¬ 
ρίας ανέργων αποφοίτων τριτοβάθμιας και επαγγελ¬ 
ματικής εκπαίδευσης στον κλάδο Υγείας (5ΤΑΘΕ 2). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του Ο.Α.Ε.Δ.». 

2. Τις διατάξεις του νόμου 2434/96 (ΦΈ.Κ. 188/Α/96) 
«Μέτρα πολιτικής για την απασχόληση και την επαγγελ¬ 
ματική εκπαίδευση και κατάρτιση και άλλες διατάξεις» 

3. Τις διατάξεις του άρθρου 18 § 3 και 4 του Ν. 2224/94 
«Ρυθμίσεις θεμάτων εργασίας, συνδικαλιστικών δικαιω¬ 
μάτων, κ.λ.π.» (Φ.Ε.Κ. 112/Α). 


4 Τους κανονισμούς (Ε Ο.Κ ) 2081/93, 2082/93, 
1681/94, 2988/95 και 2185/96 του Συμβουλίου. 

5. Την Απόφαση της Επιτροπής της Ευρωπαϊκής Ένω¬ 
σης (Ε.Ε.) με αριθμό 0(94) 1716της 13.7.1993 σχετικά με 
την κατάρτιση του Κ.Π.Σ. 1994-1999 «Για την ανάπτυξη 
και την Διαρθρωτική Προσαρμογή της Ελλάδος». 

6. Την Απόφαση της Επιτροπής της Ευρωπαϊκής Ένω¬ 
σης (Ε.Ε.) με αριθμό 0(94) 1421 της 29.7.1994 σχετικά με 
την έγκριση του Επιχειρησιακού Προγράμματος «Συνεχι¬ 
ζόμενη Κατάρτιση και Προώθηση της Απασχόλησης» που 
εντάσσονται στο Β' Κ.Π.Σ. 

7. Τις διατάξεις του άρθρου 20 του Ν. 2639/98 «Ρύθμιση 
εργασιακών σχέσεων, σύσταση Σώματος Επιθεώρησης 
Εργασίας και άλλες διατάξεις» (Φ.Ε.Κ. 205/Α/98). 

8. Την απόφαση της 6ης Επιτροπής Παρακολούθησης 
του Ε. Π. «Συνεχιζόμενη Κατάρτιση & Προώθηση της Α¬ 
πασχόλησης» της 6/5/98. 

9. Την αναγκαιότητα παρέμβασης του Ο.Α.Ε.Δ. στην αγο¬ 
ρά εργασίας για την απόκτηση πρακτικής εμπειρίας τττυχι- 
ούχων ανέργων και νεοεισερχόμενων στην αγορά εργασίας. 

10. Το γεγονός ότι από τις διατάξεις αυτής της απόφα- „ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού. 

11. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

12. Την ισχύουσα Φορολογική Νομοθεσία και ιδίως το 
νομότυπο των φορολογικών στοιχείων και παραστατικών. 

13. Την ανάγκη δημιουργίας συστήματος διαχείρισης, 
παρακολούθησης, αξιολόγησης, ελέγχου και εξειδίκευ- 
σης των ενεργειών του προγράμματος για την απόκτηση 
εργασιακής εμπειρίας ανέργων τπυχιούχων Τριτοβάθ¬ 
μιας Εκπαίδευσης συγχρηματοδοτούμενωναπότο Ε.Κ.Τ. 
στο πλαίσιο του Ε.Π. «Συνεχιζόμενη Κατάρτιση και Προώ¬ 
θηση της Απασχόλησης» του Β’ Κ.Π.Σ. (Υποπρόγραμμα 3, 
Μέτρο 3, Ενέργεια 3). 

14. Την 2157/10-11-1998 Απόφαση του Δ.Σ. του Ο.Α.Ε Δ., 
(αριθ. συνεδρ. 25/22.6.99) που μας υποβλήθηκε με το υπ' α- 
ριθ. Β112777/24.6.99 έγγραφό του. αποφασίζουμε: 

Άρθρο 1 

ΣΚΟΠΟΣ ΤΟΥ ΠΡΟΓΡΑΜΜΑΤΟΣ 
ΠΕΡΙΓΡΑΦΗ ΔΡΑΣΕΩΝ 

Καταρτίζουμε πρόγραμμα απόκτησης εργασιακής ε¬ 
μπειρίας ανέργων πτυχιούχων Α.Ε.Ι. Τ.Ε.!., ΙΕΚ, ΤΕΛ, ΕΠΛ, 

νεοεισερχόμενων στην αγορά εργασίας σε θέσεις και ει¬ 
δικότητες των γνωστικών τους αντικειμένων στον κλάδο 
υγείας. Δικαιούχοι Φορείς Υλοποίησης του Προγράμμα¬ 
τος είναι τα Νοσοκομεία και Νοσηλευτικά Ιδρύματα του 
δημοσίου και του ευρύτερου δημόσιου τομέα όπως στη 
συνέχεια περιγράφονται. 

Ια. Σκοπός του προγράμματος. 

Σκοπός του προγράμματος είναι η απόκτηση εργασια¬ 
κής εμπειρίας, η προσαρμογή των επαγγελματικών προ¬ 
σόντων στην εξέλιξη και τις ανάγκες της αγοράς εργα¬ 
σίας και πάνω σε τομείς της ειδίκευσής τους, ανέργων 
πτυχιούχωνΑ.Ε.Ι.,Τ.Ε.1., ΙΕΚ,ΤΕΛ, ΕΠΛ, εισερχόμενων για 
πρώτη φορά στην αγορά εργασίας σε ειδικότητες που έ¬ 
χουν σχέση με το αντικείμενο των σπουδών τους στον 
κλάδο υγείας. 

1β. Διάρκεια προγράμματος. 

Η διάρκεια του προγράμματος είναι ένδεκα {11} μήνες 
εκ των οποίων ένας (1) μήνας αφορά θεωρητική και πρα¬ 
κτική ενημέρωση - εξοικείωση με το εργασιακό περιβάλ¬ 
λον και δέκα (10) μήνες αφορά τοποθέτηση σε θέσεις για 
απόκτηση εργασιακής εμπειρίας. 

Η ημερήσια διάρκεια του προγράμματος είναι η ίδια με 
την ημερήσια διάρκεια της απασχόλησης που ισχύει στον 
φορέα υλοποίησης. 

1γ. Προϋπολογισμός 

Το συνολικό κόστος ανέρχεται σε 3,5 δις δραχμές για 
την διετία 1999 - 2000 (με δυνατότητα αύξησης του συνο¬ 
λικού κόστους εφόσον εγκριθούν περισσότεροι πόροι). 
1δ. Δικαιούχοι φορείς υλοποίησης και ασκούμενοι 

• Δικαιούχοι φορείς υλοποίησης 

Φορείς υλοποίησης του προγράμματος είναι τα Νοσο¬ 
κομεία και Νοσηλευτικά Ιδρύματα του δημοσίου και του 
ευρύτερου δημόσιου τομέα 

• Δικαιούχοι ασκούμενοι 

Οι πτυχιούχοι Α.Ε.Ι., Τ.Ε.Ι., ηλικίας μέχρι 30 ετών (γεν¬ 
νημένοι μετά την 1.1 1968). 

Οι πτυχιούχοι ΙΕΚ, ΤΕΛ, ΕΠΛ, ηλικίας μέχρι 27 ετών (γεν¬ 
νημένοι μετά την 1.1.1971) 

Οι λεπτομέρειες ορίζονται στα άρθρα 2 & 4 αντίστοιχα 
της παρουσης. 

1ε. Υπεύθυνος φορέας 

Υπεύθυνος φορέας για την Υλοποίηση. Διαχείριση, Πα¬ 
ρακολούθηση. Αξιολόγηση, Έλεγχο και Χρηματοδότηση 
του προγράμματος ορίζεται ο Ο.Α.Ε.Δ.. 

Άρθρο 2 

ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ ΤΟΥ 
ΠΡΟΓΡΑΜΜΑΤΟΣ 

Δικαιούχοι φορείς υλοποίησης του προγράμματος είναι 
τα Νοσοκομεία και Νοσηλευτικά Ιδρύματα του δημοσίου 
και του ευρύτερου δημόσιου τομέα εξαιρούνται οι ειδι¬ 
κότητες των γιατρών και των δικηγόρων. 

Αν ο ασκούμενος αποχωρήσει οικειοθελώς από το Νο¬ 
σοκομείο ή το Νοσηλευτικό Ίδρυμα και πάντως μέχρι την 
συμπλήρωση των δύο (2) πρώτων μηνών του προγράμ¬ 
ματος, τότε αντικαθίσταται από άλλον. 

Αν αυτό γίνει με ευθύνη του Νοσοκομείου ή του Νοση¬ 
λευτικού Ιδρύματος, τότετο Νοσοκομείο ή του Νοσηλευ¬ 
τικό Ίδρυμα υποβάλλει αιτιολογημένο αίτημα προς τον 
Ο.Α.Ε.Δ,, και εφόσον γίνει δεκτό, αντικαθίσταται ο α¬ 


σκούμενος (πάντα μέσα στο διάστημα των δύο (2) πρώ¬ 
των μηνών) και ο ίδιος μετακινείται (εφόσον υπάρχει θέ¬ 
ση) σε άλλο Νοσοκομείο ή Νοσηλευτικό Ίδρυμα για την 
ολοκλήρωση της άσκησης. Μετά το πέρας των δύο (2) 
πρώτων μηνώντου προγράμματος οποιαδήποτε διακοπή 
συνεπάγεται την αυτόματη διακοπή του προγράμματος 
(για τη συγκεκριμένη θέση). 

Εάν το Νοσοκομείο ή του Νοσηλευτικό Ίδρυμα υποχρε¬ 
ωθεί να διακόψει την λειτουργία του κατά π] διάρκεια του 
προγράμματος οφείλει να ενημερώσει έγκαιρα τον 
Ο.Α.Ε.Δ. ώστε ο ασκούμενος να μετακινηθεί σε άλλο από 
τις επιλεγέντα (και εφόσον υπάρχει αντίστοιχη θέση) ώ¬ 
στε να ολοκληρώσει το πρόγραμμα. 

Όλες οι παραπάνω διακοπές, αντικαταστάσεις, μετακι¬ 
νήσεις γίνονται μετά από έγκριση του Διοικητή του 
Ο.Α.Ε.Δ.. 

Άρθρο 3 

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ ΦΟΡΕΩΝ 
ΥΛΟΠΟΙΗΣΗΣ 

Οι ενδιαφερόμενοι φορείς οφείλουν να υποβάλλουν 
καταστάσεις με τις απαιτούμενες ειδικότητες κατά φο¬ 
ρέα και Νομό στα Υπουργεία Υγείας & Πρόνοιας, και Ερ¬ 
γασίας και Κοινωνικών Ασφαλίσεων τα οποία με την σειρά 
τους τις διαβιβάζουν στον Ο.Α.Ε.Δ. Οι θέσεις θα επεξερ¬ 
γαστούν από την γνωμοδοτική επιτροπή των προγραμμά¬ 
των 5ΤΑΟΕ η οποία: 

• Κατανέμει τις θέσεις άσκησης κατά Νομό και κατά Πε¬ 
ριφέρεια, λαμβάνοντας υπόψη τις προσφερόμενες θέ¬ 
σεις από τους φορείς υλοποίησης, τον απόλυτο αριθμό 
των πτυχιούχων ανέργων ανά Νομό ή και ανά Περιφέρεια, 
και τις ιδιαίτερες ανάγκες και ιδιαιτερότητες του Νομού ή 
και της Περιφέρειας. 

• Προτείνει τον ανώτατο αριθμό θέαεων ανά φορέα και 
ειδικότητα σε σχέση με τις προσφερόμενες ειδικότητες. 

• Διαμορφώνει πρόταση για τους φορείς που τελικά θα 
συμμετάσχουν στο πρόγραμμα και τον αντίστοιχο αριθμό 
εγκεκριμένων θέσεων ανά φορέα και ανά ειδικότητα. 

Άρθρο 4 

ΕΠΩΦΕΛΟΥΜΕΝΟΙ ΑΣΚΟΥΜΕΝΟΙ 

Επωφελούμενοι του προγράμματος είναι οι πτυχιούχοι 
Α.Ε.Ι. - Τ.Ε.ί. ηλικίας μέχρι 30 ετών (γεννημένοι μετά την 
1.1.1968). 

Οι πτυχιούχοι ΙΕΚ, ΤΕΛ, ΕΠΛ, ηλικίας μέχρι 27 ετών (γεν¬ 
νημένοι μετά την 1.1.1971) 

Οι παραπάνω επωφελούμενοι θα πρέπει να είναι άνερ¬ 
γοι, επιδοτούμενοι ή μη (εγγεγραμμένοι στα μητρώα α¬ 
νέργων του Ο. Α. Ε.Δ.) και να μην έχουν εργασθεί αε θέσεις 
και ειδικότητες απασχόλησης των γνωστικών τους αντι¬ 
κειμένων. Ο αριθμός των δικαιούχων ορίζεται να είναι 
2.500. Σε περίπτωση αύξησης των διατιθέμενων πόρων, 
μπορεί με απόφαση του Δ.Σ του Ο Α.Ε.Δ., να αυξηθεί ο α¬ 
ριθμός των δικαιούχων. 

Οι ειδικότητες και οι τίτλοι σπουδών των επωφελούμε¬ 
νων θα είναι αυτές που τελικώς θα ζητηθούν από τα Νο¬ 
σοκομεία και τα Νοσηλευτικά Ιδρύματα. Εξαιρούνται οι 
ειδικότητες των Γιατρών και Δικηγόρων. 

Οι όρρενες υποψήφιοι πρέπει να έχουν εκπληρώσει τις 
στρατιωτικές τους υποχρεώσεις ή να έχουν απαλλαγεί 
νόμιμα. 

Οι πτυχιούχοι Σχολών της αλλοδαπής πρέπει να είναι 

κάτοχοι αντίστοιχων ισότιμων τίτλων σπουδών αναγνωρι¬ 
σμένων από το ΔΙΚΑΤΣΑ. Οι περιπτώσεις στις οποίες υ¬ 
πάρχει ισοτιμία αλλά όχι αντιστοίχηση θα εξετάζονται κα¬ 
τά περίπτωση. 

Οι αιτούμενοι θα πρέπει να έχουν την Ελληνική υπηκοό¬ 
τητα ή την υπηκοότητα κράτους μέλους της Ευρωπαϊκής 
Ένωσης ή να είναι Έλληνες ομογενείς που ασχολούνται 
μόνιμα στην Ελλάδα, ή να εμπίπτουν στο άρθρο 11 του 
ΚΑΝ/Ε.Ο.Κ./1612/68. 

Αρθρο 5 

ΑΠΑΙΤΟΥΜΕΝΑ ΔΙΚΑΙΟΑΟΓΗΤΙΚΑ ΥΠΟΨΗΦΙΩΝ 
ΑΣΚΟΥΜΕΝΩΝ 

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ / ΕΠΙΛΟΓΗ 

5α. Απαιτούμενα δικαιολογητικά 

Τα δικαιολογητικά που απαιτούνται να υποβληθούν από 
τους υποψήφιους ασκούμενους είναι τα εξής: 

1. Έντυπη αίτηση (βάσει υποδείγματος). 

2. Τίτλοι σπουδών: 

• Επικυρωμένο φωτοαντίγραφο των τίτλων της ημεδα¬ 
πής με τελική βαθμολογία ή 

• Επικυρωμένο φωτοαντίγραφο αναγνώρισης από το 
ΔΙΚΑΤΣΑ για ισοτιμία και αντιστοιχία σε περίπτωση τίτλων 
σπουδών από Σχολές της αλλοδαπής με τελική βαθμολο¬ 
γία και 

• Επικυρωμένο φωτοαντίγραφο της αντιστοιχίας βαθ¬ 
μολογίας από το ΔΙΚΑΤΣΑ σε περίπτωση τίτλων σπουδών 
από Σχολές της αλλοδαπής ως τελική βαθμολογία (εάν υ¬ 
πάρχει). 

3. Υπεύθυνη δήλωση του Ν. 1599/86 ότι ο υποψήφιος ει¬ 
σέρχεται για πρώτη φορά στην αγορά εργασίας σε ειδι¬ 
κότητα που έχει σχέση με το αντικείμενο των γνωστικών 
του σπουδών στην τριτοβάθμια εκπαίδευση και ότι όλα τα 
στοιχεία τα οποία καταθέτει στην αίτηση είναι αληθή (σε 
αντίθετη περίπτωση ακυρώνεται αυτόματα η συμμετοχή 
του στο πρόγραμμα). 

Εφόσον ο υποψήφιος επιλεγεί, συμπληρωματικά, θα 
πρέπει να καταθέσει: 

• Φωτοαντίγραφο του Δελτίου Ανεργίας του υποψηφί¬ 
ου, επικυρωμένο από την αρμόδια υπηρεσία του Ο.Α.Ε.Δ. 
ή βεβαίωση επιδότησης ανεργίας. 

• Επικυρωμένο φωτοαντίγραφο του Δελτίου Αστυνομι¬ 
κής Ταυτότητας ή διαβατηρίου. 

• Πιστοποιητικό τύπου Ατού αρμοδίου Στρατολογικού 
Γραφείου που να αποδεικνύει είτε την εκπλήρωση των 
στρατιωτικών υποχρεώσεων, είτε τη νόμιμη απαλλαγή α¬ 
πό αυτές, για τους άρρενες υποψηφίους. 

• Επικυρωμένα φωτοαντίγραφα από αναγνωρισμένα 
διπλώματα γνώσης ξένων γλωσσών. 

• Βεβαιώσεις παρακολούθησης προγραμμάτων επαγ¬ 
γελματικής κατάρπσης διάρκειας 300 ωρών και άνω που 
έχουν υλοποιηθεί μετά την απόκτηση των βασικών τίτλων 
σπουδών. 

• Πιστοποιητικό οικογενειακής κατάστασης και τέλος, 

• Αντίγραφο φορολογικής δήλωσης (εάν δηλώνει προ¬ 
στάτου μένα μέλη) 

5β. Υποβολή αιτήσεων 

Η υποβολή των αιτήσεων θα γίνει εντός της προθεσμίας 
που θα καθορισθεί με εγκύκλιο του Ο.Α.Ε.Δ., στον 
Ο.Α.Ε.Δ. 

Κάθε υποψήφιος μπορεί να κάνει μόνο μία αίτηση και 
για ένα μόνο Νομό. 


5γ. Διαδικασία & κριτήρια αξιολόγησης & επιλογής υ¬ 
ποψηφίων 

Η αξιολόγηση των αιτήσεων των υποψηφίων και της ε¬ 
πιλογής τους θα γίνει σε τρεις (3) φάσεις: 

• Α' Φάση Αξιολόγησης: Αξιολόγηση βασικών κριτη¬ 
ρίων 

Ο έλεγχος πληρότητας των αιτήσεων θα γίνεται από υ¬ 
παλλήλους της Τεχνικής Γραμματείας και θα συμπληρώ¬ 
νεται το έντυπο πληρότητας. Στην περίπτωση που πα¬ 
ρουσιάζεται μη πληρότητα της αίτησης αυτή δεν θα προ¬ 
ωθείται στη Β' φάση αξιολόγησης. 

Κάθε αίτηση βαθμολογείται με βάση τα παρακάτω κρι¬ 
τήρια: 
α) Ανεργία 

• Από 1 έως 3 μήνες ανεργίας: 10 μόρια. 

• Από 3 έως 6 μήνες ανεργίας: 10 μόρια. 

• Από 6 έως 9 μήνες ανεργίας: 10 μόρια. 

• Από 9 μήνες και άνω: 10 μόρια. 

(Μέγιστος βαθμός 40 μόρια). 

β) Ηλικία 

πτυχιούχοι ΑΕΙ - ΤΕΙ μετά το 24ο έτος συμπληρωμένο, 
κάθε επιπλέον χρόνος (συμπληρωμένος), υπολογίζεται 
με 5 μόρια. 

πτυχιούχοι ΙΕΚ, ΤΕΛ. ΕΠΛ, μετά το 21ο έτος συμπληρω¬ 
μένο, κάθε επιπλέον χρόνος (συμπληρωμένος), υπολογί¬ 
ζεται με 5 μόρια 
(Μέγιστος βαθμός 30). 
γ) Ξένες γλώσσες 

Για κάθε ξένη γλώσσα (αξιολογούνται μέχρι 4 ξένες 
γλώσσες), επιπέδου Εοννβτ ή αντίστοιχου και άνω. 5 μόρια 
(Μέγιστος βαθμός 20 μόρια), 
δ) Πρόσθετες γνώσεις 

Για κάθε αυτοτελές πρόγραμμα κατάρτισης 300 ωρών 
και άνω(αξιολογούνται μέχρι 2 προγράμματα), μετά την 
απόκτηση του βασικού τίτλου, 5 μόρια. 

(Μέγιστος βαθμός 10 μόρια), 
ε) Οικογενειακή κατάσταση 
Έγγαμος: 5 μόρια. 

Για κάθε προστατευόμενο μέλος(αξιολογούνται μέχρι 4 
προστατευόμενα μέλη): 5 μόρια. 

(Μέγιστος βαθμός 25 μόρια). 

Η βαθμολογία της Α’ φάσης προκύπτει ως άθροισμα 
τωνα, β,γ, δκαιε. 

Με βάση τα παραπάνω η μέγιστη βαθμολογία είναι 125 
μόρια. 

• Β' Φάση Αξιολόγησης: Αξιολόγηση προσωπικότητας 
Η Γνωμοδοτική Επιτροπή τέλος, αξιολογεί πς απαντή¬ 
σεις των υποψηφίων σε μία σειρά ερωτήσεων προσωπι¬ 
κότητας που εμπεριέχονται στην έντυπη αίτηση (μέγι¬ 
στος βαθμός 100 μόρια) 

Ο τελικός βαθμός κάθε υποψηφίου προκύπτει από το ά¬ 
θροισμα της βαθμολογίας της Α’ και Β’ φάσης. 

• Γ’ Φάση Αξιολόγησης: Τελική επιλογή των υποψη¬ 
φίων 

Η Γ νωμοδοτική Επιτροπή του Προγράμματος, αφού λά¬ 
βει υπόψη τη βαθμολογία της Α' και Β’ φάσης, τις διαθέ ¬ 
σιμες πιστώσεις, τις διαθέσιμες θέσεις απόκτησης πρα¬ 
κτικής εμπειρίας, και τα επιπρόσθετα προσόντα που ζη¬ 
τούν τα Νοσοκομεία και Νοσηλευτικά Ιδρύματα, 
καταρτίζει πίνακες επιτυχόντων υποψηφίων. 

Η προτεραιότητα των ίσων ευκαιριών θα ληφθεί υπόψη. 

Η Γνωμοδοτική Επιτροπή συντάσσει πρακτικό του έρ¬ 
γου της και εισηγείται στον Διοικητή του Ο.Α.Ε.Δ. ο οποί¬ 
ος και αποφασίζει. 

Άρθρο 6 

ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΕΩΝ 

6α. Προκήρυξη 

Η προκήρυξη η οποία θα δημοσιοποιεί τις προσφερό- 
μενες θέσεις άσκησης ανά Νομό και θα απευθύνεται στην 
ομάδα στόχο. 

Θα ακολουθήσει αξιολόγηση των νέων πτυχιούχων βά¬ 
σει της διαδικασίας που περιγράφεται στην Υπουργική Α¬ 
πόφαση (άρθρο 5). 

6β. Σύζευξη των φορέων υλοποίησης και των ανέργων 
υποψηφίων 

Με δεδομένες τις εγκεκριμένες αιτήσεις των φορέων υ - 
λοποίησης και την κατάταξη των υποψηφίων ασκουμένων 
κατά ειδικότητα και νομό, η Γνωμοδοτική Επιτροπή του 
άρθρου 3, θα προβεί σε σύζευξη των προσφερόμενων θέ¬ 
σεων με τους επιτυχόντες υποψηφίους. 

Η Γνωμοδοτική Επιτροπή εισηγείται στο Διοικητή του 
Ο.Α.Ε.Δ. ο οποίος και αποφασίζει. 

Άρθρο 7 

ΔΙΑΔΙΚΑΣΙΑ ΕΓΚΡΙΣΗΣ ΠΡΟΓΡΑΜΜΑΤΟΣ 

7α. Εγκρίσεις 

Τα αποτελέσματα της επιλογής των υποψηφίων ανακοι¬ 
νώνονται από τα τοπικά γραφεία του Ο.Α.Ε.Δ. και δημοσι¬ 
εύονται σε τρεις (3) πολιτικές εφημερίδες και μία οικονο¬ 
μικού περιεχομένου μεγάλης κυκλοφορίας. 

Οι επιλεγέντες υποψήφιοι, εντός δέκα (10) εργάσιμων 
ημερών από την ημερομηνία δημοσιοποίησης, οφείλουν 
να επικοινωνήσουν με τις Υπηρεσίες του Ο.Α.Ε.Δ, Σε πε¬ 
ρίπτωση μη αποδοχής της θέσης, καλείται ο επιλαχών. 

Τα Νοσοκομεία και τα νοσηλευτικά Ιδρύματα θα ειδο¬ 
ποιηθούν με επιστολή από τον Ο.Α.Ε.Δ., η οποία θα περι¬ 
λαμβάνει όλες τις οδηγίες και αντίστοιχο υλικό για την υ¬ 
λοποίηση του προγράμματος. 

7β. Τριμερής σύμβαση 

Μετά την έγκριση του προγράμματος καλούνται οι φο¬ 
ρείς και οι ασκούμενοι να υπογράψουν από κοινού σύμ¬ 
βαση συνεργασίας για την υλοποίηση του προγράμματος 
με τον Ο.Α.Ε.Δ.. σχέδιο της οποίας θα εγκριθεί από το Δ.Σ. 
του Οργανισμού. Αυτή, μεταξύ άλλων, θα περιλαμβάνει: 

- Νομοθετικό πλαίσιο. 

- Πλήρη στοιχεία του ασκούμενου. 

- Ακριβή διάρκεια της περιόδου εξάσκησης. 

- Αναφορά σε τυχόν ύπαρξη εσωτερικού κανονισμού 
εργασίας καθώς και του ωραρίου εργασίας. 

- Θέση για απόκτηση εργασιακής εμπειρίας που θα κα¬ 
λύψει ο ασκούμενος. 

- Πρόβλεψη συμπλήρωσης εξαμηνιαίας έκθεσης προό¬ 
δου από τον εργοδότη και τον ασκούμενο. 

- Πρόβλεψη συμπλήρωσης εκθέσεων αξιολόγησης από 
τον ασκούμενο και το φορέα υλοποίησης (μετά το πέρας 
της σύμβασης). 

- Υποχρέωση εκ μέρους του φορέα υλοποίησης, κατό¬ 
πιν αιτήσεως του εργαζόμενου, να αποστείλει εμπιστευτι- 
κά συστατική επιστολή στον επόμενο εργοδότη. 

- Τους όρους διακοπής του προγράμματος 


7γ. Άλλα δικαιολογητικά 

• Κατά την έναρξη του προγράμματος: 

Επίσης, οι φορείς υλοποίησης, μαζί με το συμφωνητικό 
συνεργασίας, υποχρεούνται να υποβάλλουν στον 
Ο. Α. Ε.Δ. τα εξής δικαιολογητικά: 

- Δήλωση με την οποία να γνωστοποιείται το ονοματε¬ 
πώνυμο του υπεύθυνου του προγράμματος (Διεύθυνση, 
τηλέφωνο, Ιαχ, αριθμό ταυτότητας, δείγμα υπογραφής). 

- Βεβαίωση - δήλωση της έναρξης υλοποίησης του προ¬ 
γράμματος στην οποία να αναφέρεται ο τόπος υλοποίη¬ 
σης του προγράμματος. 

- Τ ο πρόγραμμα προσαρμογής των εκπαιδευόμενων. 

- Υπεύθυνη δήλωση του Ν. 1599/86 ότι: 

έχει λάβει γνώση των όρων του προγράμματος 

• Κατά την υλοποίηση του προγράμματος: 

α. οι φορείς υποβάλλουν στον Ο.Α.Ε.Δ. τα εξής δικαιο- 
λογητικά: 

- Κάθε μήνα, κατάσταση των ασκουμένων με τις ημέρες 
παρακολούθησης του προγράμματος και τις ώρες παρα¬ 
κολούθησης. 

- Μία εξαμηνιαία έκθεση σχετικά με την υλοποίηση του 
προγράμματος και αξιολόγησή του όσον αφορά τις επι¬ 
πτώσεις στην απασχολησιμότητα του ασκούμενου. 

- Στο τέλος του προγράμματος υποβάλλεται αναλυτική 
έκθεση η οποία περιλαμβάνει και την αξιολόγηση των α¬ 
σκουμένων. 

β. ο ασκούμενος υποβάλλειστονΟ.Α.Ε.Δ. εκθέσεις σχε¬ 
τικά με την υλοποίηση του προγράμματος (μία κατά τη 
συμπλήρωση των 6 πρώτων μηνών και μία στο τέλος του 
προγράμματος). 

Όλα τα παραπάνω έντυπα προς συμπλήρωση θα δο¬ 
θούν από τον Ο.Α.Ε.Δ. στα Νοσοκομεία και τα Νοσηλευτι¬ 
κά Ιδρύματα και τους ασκούμενους, με την έναρξη το 
προγράμματος. 

Άρθρο 8 

ΔΙΑΔΙΚΑΣΙΑ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 

8α. Διαδικασία παρακολούθησης 

Η διαδικασία παρακολούθησης του προγράμματος θα 
υλοποιείται από τις υπηρεσίες του Ο.Α.Ε.Δ. 

8β. Συστήματα ελέγχου 

α. Προκειμένου να εξασφαλισθεί η αποτελεσματικότη- 
τα των ενεργειών του προγράμματος 3ΤΑ0Ε, οι οποίες 
χρηματοδοτούνται από τον Ο.Α.Ε.Δ. λαμβάνονται τα ανα¬ 
γκαία μέτρα με σκοπό: 

• Την τήρηση των προβλεπομένων από την Υπουργική 
Απόφαση και τις σχετικές κοινοτικές διατάξεις. 

• Την ορθή υλοποίηση των ενεργειών και τη διαπίστω¬ 
σή του εάν αυτές είναι σύμφωνες με τις ισχύουσες ρυθμί¬ 
σεις. 

«Την πρόληψη ή τη διαπίστωση τυχόν παραβάσεων και 
την υποβολή κυρώσεων. 

• Την ανάκτηση τυχόν καταβληθέντων κεφαλαίων μετά 
τη διαπίστωση της σχετικής παράβασης. 

β. Οι ελεγχόμενοι φορείς υλοποίησης υποχρεούνται: 

• Να παρέχουν κάθε δυνατή βοήθεια και ενημέρωση 
προς τους ελεγκτές υπάλλήλους. 

• Να τηρούν τα αποδεικτικά στοιχεία και έγγραφα που 
αναφέρονται στην παρούσα Υπουργική Απόφαση για ένα 
(1) χρόνο μετά τη λήξη του προγράμματος. 

γ. Για την ομαλή πορεία του προγράμματος με σκοπό 
την επίτευξη των στόχων του, ώστε να μην υπάρχουν 
αποκλίσεις, ανά εξάμηνο θα παρακολουθούνται: 

• Οι εγκριθείσες θέσεις 

• Η κάλυψη των θέσεων 

• Η καταβολή των επιχορηγήσεων κλπ 

Γ ια τις ανωτέρω ενέργειες θα συντάσσονται εκθέσεις. 
8γ. Διαδικασία ελέγχου 

• α. Ο έλεγχος του προγράμματος απασχόλησης των 
φορέων υλοποίησης που διενεργείται με εντολή της Διοί¬ 
κησης του Ο.Α.Ε.Δ. και από υπαλλήλους που ορίζει αυτή. 

Οι έλεγχοι πραγματοποιούνται από δύο (2) ελεγκτές, 
β. Σκοπός του ελέγχου είναι η εξακρίβωση της ορθής ή 
μη υλοποίησης του προγράμματος. 

γ. Κατά τον έλεγχο για τη διαπίστωση της υλοποίησης 
του προγράμματος θα συντάσσεται έκθεση. 

δ. Έλεγχο επί των ως άνω προγραμμάτων δύνανται επί¬ 
σης να διενεργούν εντεταλμένα όργανα του Υπουργείου 
Εργασίας. 

8δ. Σχέδιο εξαμηνιαίων εκθέσεων 
Συμπληρώνονται εμπιστευτικές εκθέσεις, τόσο από το 
φορέα υλοποίησης όσο και από τον ασκούμενο στο εξά¬ 
μηνο και στο τέλος του προγράμματος, και υποβάλλονται 
στον Ο.Α.Ε.Δ. Η συμπλήρωση των εκθέσεων αποτελεί 
προϋπόθεση για τη συνέχιση του προγράμματος, 
α. Εργοδότης 

1) Σύγκριση ποιοτικά και ποσοτικά του σχεδίου δράσης 
του εξαμήνου με τα πραγματοποιηθέντα. 

2) Σαφής αναφορά παραπτωμάτων / προβλημάτων κα¬ 
τά τη συνεργασία. Τήρηση ωραρίου. 

3) Τυχόν επιπλέον εργασίες (εκτός προγράμματος). 

4) Προτάσεις για βελτίωση / αλλαγή συνεργασίας. 

5) Αναφορά στη συμβολή του ασκούμενου σε επιμέ- 
ρους έργα ή τη λειτουργία του φορέα υλοποίησης. 

6) Γενική εκτίμηση ! συμπεράσματα, 
β. Ασκούμενος 

1) Σύγκριση ποιοτικά και ποσοτικά του Σχεδίου Δράσης 
του εξαμήνου με τα επιτευχθέντα. 

2) Σαφής αναφορά παραπτωμάτων / προβλημάτων κα¬ 
τά τη συνεργασία. Θέματα συμπεριφοράς εργοδότη / κλί¬ 
ματος εργασίας. 

3) Τυχόν επιπλέον εργασίες (εκτός προγράμματος). 

4) Προτάσεις για βελτίωση / αλλαγή συνεργασίας. 

5) Αναφορά με νέες γνώσεις / δεξιότητες που αποκόμι¬ 
σε ο ασκούμενος από τη συνεργασία του. 

6) Γενική εκτίμηση / συμπεράσματα. 

Άρθρο 9 
ΑΞΙΟΛΟΓΗΣΗ 

Την αξιολόγηση του προγράμματος θα αναλάβει το 
Ε.Π.Α βάσει συστήματος που θα εκπονήσει και που θα 
βασιστεί σε παραμέτρους και δεδομένα της αγοράς ερ¬ 
γασίας. Πιο συγκεκριμένα θα ελεγχθεί: 

- Η πρόσληψη από άλλες επιχειρήσεις σε ομοειδείς ή μη 
ομοειδείς θέσεις εργασίας. 

Οι λεπτομέρειες της αξιολόγησης θα καθορισθούν με 
απόφαση του Διοικητή του Ο.Α.Ε.Δ. και αφού έχει ξεκινή¬ 
σει η υλοποίηση του προγράμματος. 


Άρθρο 10 

ΟΡΟΙ ΧΡΗΜΑΤΟΔΟΤΗΣΗΣ 

Ο Ο.Α.Ε.Δ. αναλαμβάνει τη συνολική χρηματοδότηση 
του προγράμματος καταβάλλοντας κάθε μήνα στον μεν 
ασκούμενο πτυχιούχο ΑΕΙ, ΤΕΙ το ποσό των έξι χιλιάδων 
εξακοσίων πενήντα (6.650) δραχμών ημερησίως (Δευτέ¬ 
ρα - Π αρασκευή). δηλαδή μηνιαία αποζημίωση εκατόν σα - 
ράντα χιλιάδων (140.000) δραχμών καθαρά. Στον δε α¬ 
σκούμενο πτυχιούχο ΙΕΚ, ΤΕΛ, ΕΠΛ, το ποσό τωνπέντε χι¬ 
λιάδων (5000) δραχμών ημερησίως (Δευτέρα - Παρα¬ 
σκευή), δηλαδή μηνιαία αποζημίωση εκατόν είκοσι πέντε 
χιλιάδων (125.000) δραχμών καθαρά 

Για τις ανάγκες της καλύτερης αξιολόγησης του προ¬ 
γράμματος μετά την παρέλευση έξι (6) μηνών από το εν- 
δεκάμηνο, και αφού οι εκπαιδευόμενοι συμπληρώσουν ει¬ 
δικό έντυπο με πληροφορίες σχετικές με την εργασιακή 
τους κατάσταση εκείνη τη χρονική περίοδο, θα τους δο¬ 
θεί το ποαόν των πενήντα χιλιάδων (50.000) δραχμών, 
που αποτελεί μέρος του εκπαιδευτικού επιδόματος (εφά¬ 
παξ) ως αποζημίωση για την συμμετοχή τους στην αξιο¬ 
λόγηση. Ο Ο.Α.Ε.Δ. αναλαμβάνει το κόστος της ασφάλι¬ 
σης των ασκουμένων, εφαρμοζομένων των διατάξεων 
του άρθρου 18 του Ν. 2458/97 Φ.Ε.Κ. 15/Α/97. 

Με εγκύκλιο της Διεύθυνσης Οικονομικού του Ο.Α.Ε.Δ. 
θα καθορισθούν οι όροι, οι προϋποθέσεις και τα δικαιο- 
λογητικά για την πληρωμή των ασκουμένων καθώς και η 
διαδικασία καταβολής των αμοιβών στους ασκούμενους 
και της ασφαλιστικής τους κάλυψης. 

Η λογιστική παρακολούθηση θα γίνεται από τη Διεύ¬ 
θυνση Οικονομικών Υπηρεσιών του Ο.Α.Ε.Δ. σε μηνιαία 
βάση. 

Αρθρο 11 

ΚΑΛΥΨΗ ΤΗΣ ΔΑΠΑΝΗΣ 

1. Από τις διατάξεις της παρούσας απόφασης προκα- 
λείται δαπάνη ύψους 4 δις δραχμές περίπου εις βάρος 
του προϋπολογισμού του Ο.Α.Ε.Δ., αναλυτικά κατά έτος 
ως εξής: 

• Για το έτος 1999: 1,5 δις δραχμές 

• Για το έτος 2000. 2.5 δις δραχμές 

2. Γ ια την ανωτέρω δαπάνη θα προβλεφθεί πίστωση 
στον προϋπολογισμό του Ο.Α.Ε.Δ. του έτους 1999 ύψους 
1,5 δις δραχμές, και του έτους 2000 ύψους 2,5 δις δραχ¬ 
μές με τα στοιχεία «ΚΑΕ 2499Γ - Επιχορήγηση Επαγγελ¬ 
ματικής Εμπειρίας Νέων Πτυχιούχων». 

Άρθρο 12 

ΤΕΧΝΙΚΗ ΓΡΑΜΜΑΤΕΙΑ ΤΟΥ ΠΡΟΓΡΑΜΜΑΤΟΣ 

Γ ια τις ανάγκες της ολοκληρωμένης διαχείρισης, υλο¬ 
ποίησης και παρακολούθησης του προγράμματος θα 
χρησιμοποιηθεί η υπάρχουσα Τεχνική Γραμματεία του 
προγράμματος 3ΤΑΟΕ, η οποία θα εποπτεύεται από την 
αρμόδια Διεύθυνση Απασχόλησης. 

Αρθρο 13 

ΙΣΧΥΣ ΤΗΣ ΑΠΟΦΑΣΗΣ 

Λεπτομέρειες εφαρμογής της παρούσης θα καθορι- 
σθούν με εγκυκλίους του Ο. Α. Ε.Δ. Η παρούσα Υπουργική 
Απόφαση ισχύει από τη δημοσίευσή της στην Εφημερίδα 
της Κυβερνήσεως. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Από τις διατάξεις της παρούσας απόφασης δεν προ- 
καλείται δαπάνη σε βάρος του προϋπολογισμού και 
ως εκ τούτου δεν εμπίπτει στις διατάξεις της παρ. 3 
του άρθρου 22 του Ν. 2362/95 (Περί δημοσίου Λογι¬ 
στικού). 

Η απόφαση αι/τή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-Φ- 

Αριθ. 7941 (2) 

Αναπροσαρμογή Αποζημίωσης μελών της Δ.Ε. ΚΑΦ Λι¬ 
μένα Ξηρός ΜΕΣΟΛΟΓΓΙΟΥ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤ. ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2470/1997 «Περί Αναμόρφωσης 
Μισθολογίου Προσωπικού της Δημόσιας Διοίκησης (Δη¬ 
μοσίου - ΝΠΔΔ - ΟΤΑ) άρθρο 19 παρ. 2 στο οποίο προ- 
βλέπεται η καταβολή αποζημίωσης σε υπαλλήλους των 
ΝΠΔΔ όταν παρέχεται εκτός του κανονικού ωραρίου ερ¬ 
γασίας και το ποσό αυτής κατά συνεδρίαση δεν μπορεί να 
υπερβεί (5%) του 16ου Μ.Κ., ο: δε συνεδριάσεις δεν μπο¬ 
ρεί να υπερβαίνουν τις 50 ετησίως. 

2. Το πρακτικό της Δ.Ε. του ΚΑΦ Λιμένος Ξηράς Μεσο¬ 
λογγίου με αριθμό 8/18.5.1999 το οποίο μας υποβλήθηκε 
με το Α.Π, 40/21.5.1999 έγγραφό του, με το οποίο απο- 
φασίσθηκε η αναπροσαρμογή των μελών της Δ.Ε αυτού 
σε οκτώ (8.000) δρχ. κατά Συνεδρίαση ανεξάρτητα από 
την διάρκεια κάθε συνεδρίασης και το χρόνο πραγματο¬ 
ποίησης τους, για τους δε Δημοσίους Υπαλλήλους και Υ¬ 
παλλήλους των ΝΠΔΔ εκτός ωραρίου εργασίας τους και 
μέχρι τρεις (3) συνεδριάσεις τον μήνα. 

Την Α.Π. 241/18.8.1998 Απόφαση της Περιφέρειας Δυ¬ 
τικής Ελλάδας για την υπογραφή των εγγράφων, αποφα¬ 
σίζουμε: 

1. Εγκρίνουμε την πράξη της Δ.Ε. του ΚΑΦ Λιμένος 
Ξηράς Μεσολογγίου με τον αριθμό 8/18.5.1999 με την 
οποία αποφασίσθηκε η αναπροσαρμογή αμοιβής των 
μελών της Δ.Ε. ΚΑΦ Λιμένος Ξηράς Μεσολογγίου σε 
(8.000 δρχ.) οκτώ χιλιάδες δρχ. κατά συνεδρίαση από 
1.1.1999 ανεξάρτητα από την διάρκεια κάθε συνεδρία¬ 
σης και το χρόνο πραγματοποίησης τους, για δε τους 
Δημόσιους Υπαλλήλους και Υπαλλήλους ΝΠΔΔ εκτός 
ωραρίου εργασίας τους και μέχρι τρεις (3) συνεδριά¬ 
σεις τον μήνα. 

2. Τυχόν πραγματοποίηση περισσότερων συνεδριά¬ 
σεων δεν δημιουργεί αξίωση για πρόσθετη αποζημίω¬ 
ση. 

3. Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 11ουνίου 1999 
Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 


Αριθ. 7368 (3) 

Κατάργηση Ν.Π.Δ.Δ. με την επωνυμία «ΠΝΕΥΜΑΤΙΚΟ 
ΚΕΝΤΡΟ ΑΧΛΑΔΕΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 παρ. 7 του Δ.Κ.Κ. (Π.Δ. 
410/95). 

2. Την 26493/11.8.1995 απόφαση του Γενικού Γραμμα¬ 
τέα Περιφέρειας Ηπείρου περί σύστασης Ν.Π.Δ.Δ. με την 
επωνυμία «ΠΝΕΥΜΑΤΙΚΟ ΚΕΝΤΡΟ ΚΟΙΝΟΤΗΤΑΣ ΑΧΛΑ¬ 
ΔΕΩΝ». 

3. Την 30/1999 απόφαση του Δ.Σ. Δερβιζιάνων, αποφα¬ 
σίζουμε: 

1. Καταργούμε το Ν.Π,Δ. με την επωνυμία «ΠΝΕ ν ΜΑΤΓ 
ΚΟ ΚΕΝΤΡΟ ΑΧΛΑΔΕΩΝ»που συστάθηκε απάτην Κοινό¬ 
τητα Αχλαδεών του Νομού Ιωαννίνων, επειδή συστάθηκε 
Ν.Π.Δ.Δ. στο νέο Δήμο Δερβιζιάνων, με δραστηριότητες 
συμμετοχής όλων των Δημοτικών Διαμερισμάτων. 

2. Κάλυψη δαπάνης: (Άρθρο 27 Ν. 2081/91). 

Από την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Δερβιζιάνων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ιωάννινα, 22 Ιουνίου 1999 

Με εντολή Γ ενικού Γ ραμματέα Περιφέρειας 
Ο Αναπληρωτής Διευθυντής 
ΧΡΗΣΤΟΣ ΤΣΙΑΤΟΥΡΑΣ 

-Φ- 

Αριθ. 1909 (4) 

Κατάργηση τοπικής απαγόρευσης Θήρας στην περιοχή 
Μαυρονέρια κ.λπ. περιοχής Καλλιφωνίου, Δαφνοσπη- 
λιάς και Καλλιθήρου των Δήμων Ιτάμου και Καλλιφωνίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 253, 254 παρ. 1,2,3, 4 του 
Ν.Δ. 86/69 καθώς έχουν αντικατοοταθεί με τα άρθρα 3 και 
4 παρ. 5, 6, 7. 8 του Ν. 177/1975 όπως έχουν αντικατα- 
στάθηκαν με το άρθρο 57 παρ. 1, 2, 3, 5 και 6 του Ν. 
2637/98. 

2. Τις διατάξεις της αριθ. 414985/29.11.1985 (ΦΕΚ 
757/Β/18.12.1985) κοινής απόφασης των Υφυπουργού Ε¬ 
θνικής Οικονομίας και Αναπληρωτή Υπουργού Γεωργίας 
«Μέτρα διαχείρισης άγριας πτηνοπανίδας». 

3. Το Ν. 2026/92 «Ρύθμιση θεμάτων της Δημ. Διοίκησης». 

4. Τις διατάξεις του Π.Δ. 94/1993 (ΦΕΚ 40/Α/22.3.1993) 
«Περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα δια- 
νομαρχιακού επιπέδου του Υπ. Γεωργίας». 

5. Τις διατάξεις του Ν, 2218/1994 (ΦΕΚ 90/Α/13.6.1994) 
«Ίδρυση Νομαρχιακής Αυτοδιοίκησης, τροποποίηση δια¬ 
τάξεων για την Πρωτοβάθμια Αυτοδιοίκηση και την Περι¬ 
φέρεια και άλλες διατάξεις». 

6. Τις διατάξεις του Ν. 2240/1994 (ΦΕΚ 153/Α/ 
16.9.1994) «Συμπλήρωση διατάξεων για την Νομαρχιακή 
Αυτοδιοίκηση και άλλες διατάξεις». 

7. Τοάρθρο 14παρ. 2του Ν, 2399/95 αρμοδιότητες του 
Περ/κού Δ/ντή που περιέρχονται στην Γ.Γ. Περιφέρειας. 

8. Το Ν. 2503/97 Οργάνωση Περιφέρειας κ.λπ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

9. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα», που προστέθηκε με το άρθρο 27 του 
Ν. 2081/92 (ΕτΚΑ 164/10.9.1992). 

10. Την αριθμ. 2218/11.8.98 απόφαση του Δ/ντή Δασών 
Καρδίτσας, με την οποία ιδρύθηκε τοπική απαγόρευση 
Θήρας στην περιοχή Μαυρονέρια κ.λπ. περιοχής Καλλιφω 
νίου Δαφνοσπηλιάς και Καλλιθήρου των Δήμων Ιταμού. 

11. Τις αριθμ. 2155/97 και 293/97 και 449/98 απόφαση 
του Γ.Γ. Περιφέρειας Θεσσαλίας εξουσιοδοτήσεις για υ¬ 
πογραφή με εντολή του. 

12. Την 5017/11.6.97 εισήγηση του Δασαρχείου Καρδί¬ 
τσας σε συνδυασμό με τη σκοπιμότητα κατάργησης του 
ανωτέρω μονίμου καταφυγίου θηραμάτων, αποφασίζου¬ 
με: 

Καταργούμε την τοπική απαγόρευση Θήρας στη θέση 
Μαυρονέρια κ.λπ. που ιδρύθηκε με την 2218/11.8.98 από¬ 
φασή μας γιατί δεν πληρεί τις προϋποθέσεις για την κά¬ 
λυψη των βασικών αναγκών του θηράματος σε ότι αφορά 
την ησυχία, τροφή και νερό στη θέση Μαυρονέρια κλπ. 
των Δημ. Δια/των Καλλιφωνίου - Δαφνοσπηλιάς και Καλ¬ 
λιθήρου Δήμου Ιτάμου. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 16 Ιουνίου 1999 

Με εντολή Γενικού Γραμματέα Περιφέρειας 
Ο Διευθυντής Δασών 
ΦΩΤΗΣ ΣΤΕΡΓΙΟΥ 

-*- 

Αριθ. 1906 (5) 

Κατάργηση του μόνιμου καταφυγίου θηραμάτων στην πε¬ 
ριοχή Λογγιές - Καταφυγίου Δήμου Ιτάμου Νομού 
Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 253, 254 παρ. 1,2.3. 4 του 
Ν.Δ. 86/69 καθώς έχουν αντικατασταθεί μετά άρθρα 3 και 
4 παρ. 5, 6, 7, 8 του Ν. 177/1975 όπως έχουν αντικατα- 
στάθηκαν με το άρθρο 57 παρ. 1, 2, 3, 5 και 6 του Ν. 
2637/98. 

2. Τις διατάξεις της αριθ. 414985/29.11.1985 (ΦΕΚ 
757/Β/18.12.1985) κοινής απόφασης των Υφυπουργού Ε¬ 
θνικής Οικονομίας και Αναπληρωτή Υπουργού Γεωργίας 
«Μέτρα διαχείρισης άγριας πτηνοπανίδας». 

3. Το Ν. 2026/92 «Ρύθμιση θεμάτων της Δημ. Διοίκη¬ 
σης». 

4. Τις διατάξεις του Π.Δ. 94/1993 (ΦΕΚ 40/Α/22.3.1993) 
«Περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα δια- 
νομαρχιακού επιπέδου του Υπ. Γεωργίας». 

5. Τις διατάξεΐςτου Ν. 2218/1994 (ΦΕΚ90/Α/13.6.1994) 
«Ίδρυση Νομαρχιακής Αυτοδιοίκησης, τροποποίηση δια¬ 
τάξεων για την Πρωτοβάθμια Αυτοδιοίκηση και την Περι¬ 
φέρεια και άλλες διατάξεις». 

6. Τις διατάξεις του Ν. 2240/1994 (ΦΕΚ 153/Α/ 
16.9.1994) «Συμπλήρωση διατάξεων για την Νομαρχιακή 
Αυτοδιοίκηση και άλλες διατάξεις». 


7. Το άρθρο Ηπαρ. 2του Ν. 2399/95 αρμοδιότητες του 
Περ/κού Δ/ντή που περιέρχονται στην Γ.Γ, Περιφέρειας. 

8. Το Ν. 2503/97 Οργάνωση Περιφέρειας κ.λπ. 

9. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Οργανα», που προστέθηκε με το άρθρο 27 του 
Ν. 2081/92 (ΕτΚΑ 164/10.9.1992). 

10. Την αριθμ. 143706/23.3.83 απόφαση του Υπ. Γεωρ¬ 
γίας, με την οποία ιδρύθηκε μόνιμο καταφύγιο θηραμά¬ 
των στην περιοχή Λογγιές - Καταφυγίου Δήμου Ιτάμου 
Νομού Καρδίτσας. 

11. Τις αριθμ. 2155/97 και 293/97 και 449/98 απόφαση 
του Γ.Γ. Περιφέρειας Θεσσαλίας εξουσιοδοτήσεις για υ¬ 
πογραφή με εντολή του. 

12. Την 5016/11.6.99 εισήγηση του Δασαρχείου Καρδί¬ 
τσας σε συνδυασμό με τη σκοπιμότητα κατάργησης του 
ανωτέρω μονίμου καταφυγίου θηραμάτων, αποφασίζου¬ 
με: 

Καταργούμε το μόνιμο καταφύγιο θηραμάτων Λογγιές 
που ιδρύθηκε με την 143706/83 απόφαση του Υπουργεί¬ 
ου Γεωργίας γιατί δεν πληρεί τις προύποθέσεις για την 
κάλυψη των βασικών αναγκών του θηράματος σε ότι α¬ 
φορά την ησυχία, τροφή και νερό στη θέση Λογγιές πε¬ 
ριοχής Καταφυγίου του Δημ. Διαμ/τος Καταφυγίου Δή¬ 
μου Ιτάμου του Νομού Καρδίτσας. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 16 Ιουνίου 1999 

Με εντολή Γενικού Γραμματέα Περιφέρειας 
Ο Διευθυντής Δασών 
ΦΩΤΗΣ ΣΤΕΡΓΙΟΥ 

-♦- 

Αριθ. 10339 (6) 

Τροποποίηση απόφασης σύστασης Νομικού Προσώπου 
με την επωνυμία «16η Σχολική Επιτροπή Δήμου Λάρι¬ 
σας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 203 του Π.Δ. 410/95 (Δ.Κ.Κ.). 
β) Του άρθρου 5 του Ν. 1894/90 «Για την Ακαδημία Α¬ 
θηνών και άλλες διατάξεις», 
γ) Του άρθρου 6 του Ν. 2503/97. 
δ) Του άρθρου 2 του Ν. 2081/92. 

2. Την 601/99 απόφαση του Δ.Σ. Λάρισας περί τροπο- 
ποιήσεως Ν.Π. με την επωνυμία «16η Σχολική Επιτροπή 
Δήμου Λάρισας» ΦΕΚ 656/7.8.91 Τεύχος Β'. 

3. Την 2172/29,8.97 απόφασή μας, παροχή έγκρισης υ¬ 
πογραφής στο Δ/ντή της Δ/νσης Τοπ. Αυτ/σης και Αποκέ¬ 
ντρωσης της Περιφέρειας με «Εντολή Γεν. Γραμ. Περιφ. 
Θεσσαλίας», αποφασίζουμε: 

Τροποποιούμε την 14014/91 απόφασή μας «Περί συ- 
στάσεως του Νομικού Προσώπου 16η Σχολικής Επιτρο¬ 
πή Δήμου Λάρισας» και ορίζουμε ότι στο εξής το ανωτέ¬ 
ρω Νομικό Πρόσωπο του Δήμου Λάρισας θα περιλαμβά¬ 
νει τις Σχολικές Μονάδες 2" Λύκειο, 2" Γυμνάσιο Λάρισας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λάρι¬ 
σας. 

Κατά τα λοιπά ισχύει η αριθμ. 14014/91 απόφασή μας η 
23997/12.11.98 απόφασή μας καταργείται.Η απόφαση 
αυτή να δημοσιευθεί στην Εφημερίδα της Κυβερνήσεως. 

Λάρισα, 22 Ιουνίου 1999 

Με εντολή Γενικού Γραμματέα Περιφέρειας 
Ο Διευθυντής 
Γ. ΜΠΟΥΚΗΣ 

- ·- 

Αριθ. 10340 (7) 

Τροποποίηση απόφασης σύστασης Νομικού Προσώπου 
με την επωνυμία «74η Σχολική Επιτροπή Δήμου Λάρι¬ 
σας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 203 του Π.Δ. 410/95 (Δ.Κ.Κ.). 
β) Του άρθρου 5 του Ν. 1894/90 «Για την Ακαδημία Α¬ 
θηνών και άλλες διατάξεις», 
γ) Του άρθρου 6 του Ν. 2503/97. 


δ) Του άρθρου 2 του Ν. 2081/92. 

2. Την 602/99 απόφαση του Δ.Σ. Λάρισας περί τροπο- 
ποιήσεως Ν.Π. με την επωνυμία «74η Σχολική Επιτροπή 
Δήμου Λάρισας» ΦΕΚ 1250/11.12.98 Τεύχος Β'. 

3. Την 2172/29.8 97 απόφασή μας, παροχή έγκρισης υ¬ 
πογραφής στο Δ/ντή της Δ/νσης Τοπ. Αυτ/σης και Αποκέ¬ 
ντρωσης της Περιφέρειας με «Εντολή Γεν. Γραμ. Περιφ. 
Θεσσαλίας», αποφασίζουμε: 

Τροποποιούμε την 24848/25.11.98 απόφασή μας «Περί 
συστάσεωςτου Νομικού Προσώπου 74η Σχολική Επιτρο¬ 
πή Δήμου Λάρισας» και ορίζουμε ότι στο εξής το ανωτέ¬ 
ρω Νομικό Πρόσωπο του Δήμου Λάρισας θα περιλαμβά¬ 
νει τις Σχολικές Μονάδες Τ Λύκειο. 4’ ΤΕΕ Λάρισας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λάρι¬ 
σας. 

Κατά τα λοιπά ισχύει η αριθμ. 24848/25.11.98 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 22 Ιουνίου 1999 

Με εντολή Γενικού Γ ραμματέα Περιφέρειας 
Ο Διευθυντής 
Γ. ΜΠΟΥΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



